Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness IV (Enerġija) u għall-Anness XXI (Statistika) tal-Ftehim dwar iż-ŻEE /* COM/2012/0645 final - 2012/0307 (NLE) */





MEMORANDUM TA’ SPJEGAZZJONI 1. KUNTEST TAL-PROPOSTA Sabiex jiġu żgurati ċ-ċertezza legali u l-omoġeneità li huma neċessarji għas-Suq Intern, il-Kumitat Konġunt taż-ŻEE għandu jintegra l-leġiżlazzjoni kollha relevanti tal-Unjoni Ewropea fil-Ftehim dwar iż-ŻEE mill-aktar fis possibbli wara l-adozzjoni tagħha. 2. IR-RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT L-abbozz ta’ Deċiżjoni tal-Kumitat Konġunt taż-ŻEE (anness mal-proposta għal Deċiżjoni tal-Kunsill) għandu l-għan li jemenda l-Anness IV (Enerġija) u l-Anness XXI (Statistika) billi jżid l-acquis ġdid tal-Unjoni Ewropea f’dan il-qasam. Dan jikkonċerna d-Direttiva 2008/92/KE tal-Parlament Ewropew u tal-Kunsill tat-22 ta' Ottubru 2008 li tikkonċerna l-proċedura Komunitarja sabiex tittejjeb it-trasparenza ta' prezzijiet tal-gass u tal-elettriku imposti fuq konsumaturi industrijali (tfassil mill-ġdid). Id-Direttiva 2008/92/KE tħassar id-Direttiva tal-Kunsill 90/377/KEE, li hi inkorporata fil-Ftehim dwar iż-ŻEE u li b'hekk hi mħassra skont il-Ftehim dwar iż-ŻEE. Għall-fini tal-implimentazzjoni ta’ dan l-att, qed jiġi propost adattament fir-rigward tal-Liechtenstein. Il-Liechtenstein tixtieq tkun eżentata mill-obbligi previsti f’din id-Direttiva, ħlief għall-obbligu li tipprovdi d-dejta dwar il-prezz industrijali għall-kategorija tal-konsumaturi IC fir-rigward tal-elettriku u għall-kategorija tal-konsumaturi I3 fir-rigward tal-gass. 3. L-ELEMENTI LEGALI TAL-PROPOSTA L-Artikolu 1(3) tar-Regolament tal-Kunsill (KE) Nru 2894/94 dwar l-arranġamenti għall-implimentazzjoni tal-Ftehim ŻEE jipprevedi li l-Kunsill jistabbilixxi l-pożizzjoni li għandha tiġi adottata f'isem l-Unjoni għal tali Deċiżjonijiet, wara li ssir proposta mill-Kummissjoni. Il-Kummissjoni tissottometti l-Abbozz ta’ Deċiżjoni tal-Kumitat Konġunt taż-ŻEE lill-Kunsill biex jadottah bħala l-pożizzjoni tal-Unjoni. Il-Kummissjoni tittama li tkun tista’ tippreżentah lill-Kumitat Konġunt taż-ŻEE mill-aktar fis possibbli. 2012/0307 (NLE) Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar emenda għall-Anness IV (Enerġija) u għall-Anness XXI (Statistika) tal-Ftehim dwar iż-ŻEE IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 338(1), flimkien mal-Artikolu 218(9) tiegħu, Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea[1], u b'mod partikolari l-Artikolu 1(3) tiegħu, Wara li kkunsidra l-proposta mill-Kummissjoni Ewropea, Billi: (1) Il-Ftehim dwar iż-Żona Ekonomika Ewropea[2] (“il-Ftehim dwar iż-ŻEE”) daħal fis-seħħ fl-1 ta’ Jannar 1994. (2) Skont l-Artikolu 98 tal-Ftehim dwar iż-ŻEE, il-Kumitat Konġunt taż-ŻEE jista’ jiddeċiedi li, fost l-oħrajn, jemenda l-Anness IV u l-Anness XXI tiegħu. (3) L-Anness IV u l-Anness XXI tal-Ftehim dwar iż-ŻEE jinkludu dispożizzjonijiet u arranġamenti speċifiċi dwar l-enerġija u l-istatistika rispettivament. (4) Id-Direttiva 2008/92/KE tal-Parlament Ewropew u tal-Kunsill tat-22 ta' Ottubru 2008 li tikkonċerna l-proċedura Komunitarja sabiex tittejjeb it-trasparenza ta' prezzijiet tal-gass u tal-elettriku imposti fuq konsumaturi industrijali[3] (tfassil mill-ġdid) għandha tkun inkorporata fil-Ftehim dwar iż-ŻEE. (5) Id-Direttiva 2008/92/KE tħassar id-Direttiva 90/377/KEE, li hi inkorporata fil-Ftehim dwar iż-ŻEE u li b'hekk hi mħassra skont il-Ftehim dwar iż-ŻEE. (6) Il-Liechtenstein għandha tkun eżentata mill-obbligi previsti fid-Direttiva 2008/92/KE, ħlief għall-obbligu li tipprovdi d-dejta dwar il-prezz industrijali għall-kategorija tal-konsumaturi IC fir-rigward tal-elettriku u għall-kategorija tal-konsumaturi I3 fir-rigward tal-gass (7) L-Anness IV u l-Anness XXI tal-Ftehim dwar iż-ŻEE għandhom għalhekk jiġu emendati kif meħtieġ. (8) Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni li jinsab mehmuż, ADOTTA DIN ID-DEĊIŻJONI: Artikolu 1 Il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda proposta għall-Anness IV (Enerġija) u l-Anness XXI (Statistiċi) tal-Ftehim dwar iż-ŻEE tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE li jinsab mehmuż ma’ din id-Deċiżjoni. Artikolu 2 Din id-Deċiżjoni tidħol fis-seħħ fil-jum tal-adozzjoni tagħha. Magħmul fi Brussell, Għall-Kunsill Il-President Anness DEĊIŻJONI TAL-KUMITAT KONĠUNT TAŻ-ŻEE Nru ta’ l-Anness IV (Enerġija) u l-Anness XXI (Statistika) tal-Ftehim dwar iż-ŻEE li temenda IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu, Billi: (1) Id-Direttiva 2008/92/KE tal-Parlament Ewropew u tal-Kunsill tat-22 ta' Ottubru 2008 li tikkonċerna l-proċedura Komunitarja sabiex tittejjeb it-trasparenza ta' prezzijiet tal-gass u tal-elettriku imposti fuq konsumaturi industrijali (tfassil mill-ġdid)[4] għandha tiġi inkorporata fil-Ftehim dwar iż-ŻEE. (2) Id-Direttiva 2008/92/KE tħassar id-Direttiva 90/377/KEE tal-Kunsill, li hi inkorporata fil-Ftehim dwar iż-ŻEE u li b'hekk għandha konsegwentement titħassar skont il-Ftehim dwar iż-ŻEE. (3) L-Anness IV u l-Anness XXI tal-Ftehim dwar iż-ŻEE għandhom għalhekk jiġu emendati kif meħtieġ, ADOTTA DIN ID-DEĊIŻJONI: Artikolu 1 It-test tal-punt 7 (Direttiva tal-Kunsill 90/377/KEE) fl-Anness IV tal-Ftehim dwar iż-ŻEE jiġi mibdul b'li ġej: ‘32008 L 0092: Id-Direttiva 2008/92/KE tal-Parlament Ewropew u tal-Kunsill tat-22 ta’ Ottubru 2008 li tikkonċerna l-proċedura Komunitarja sabiex tittejjeb it-trasparenza ta’ prezzijiet tal-gass u tal-elettriku imposti fuq konsumaturi industrijali (tfassil mill-ġdid) (ĠU L 298, 7.11.2008, p. 9)(1). (1) Elenkat hawn għal skop ta’ tagħrif biss: għall-applikazzjoni ara l-Anness XXI dwar l-istatistika.’ Artikolu 2 It-test tal-punt 26 (Direttiva tal-Kunsill 90/377/KEE) fl-Anness XXI tal-Ftehim dwar iż-ŻEE jiġi mibdul b'li ġej: ‘32008 L 0092: Id-Direttiva 2008/92/KE tal-Parlament Ewropew u tal-Kunsill tat-22 ta’ Ottubru 2008 li tikkonċerna l-proċedura Komunitarja sabiex tittejjeb it-trasparenza ta’ prezzijiet tal-gass u tal-elettriku imposti fuq konsumaturi industrijali (tfassil mill-ġdid) (ĠU L 298, 7.11.2008, p. 9). Id-dispożizzjonijiet tad-Direttiva, għall-finijiet ta’ dan il-Ftehim, jinqraw bl-adattament li ġej: Il-Liechtenstein tkun eżentata mill-obbligi previsti f’din id-Direttiva, ħlief għall-obbligu li tipprovdi d-dejta dwar il-prezz industrijali għall-kategorija tal-konsumaturi IC fir-rigward tal-elettriku u għall-kategorija tal-konsumaturi I3 fir-rigward tal-gass. Din id-dejta (bi tliet livelli ta’ prezzijiet: mingħajr taxxi, mingħajr VAT u bil-VAT, u taxxi oħrajn inklużi) tiġi provduta kull sitt xhur fi żmien xahrejn wara l-perjodu ta’ referenza bl-użu ta’ kwestjonarji adattati provduti mill-Eurostat.’ Artikolu 3 It-testi tad-Direttiva 2008/92/KE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi. Artikolu 4 Din id-Deċiżjoni tidħol fis-seħħ fi [...], sakemm ikunu saru n-notifiki kollha, skont l-Artikolu 103(1) tal-Ftehim dwar iż-ŻEE, lill-Kumitat Konġunt taż-ŻEE *. Artikolu 5 Din id-Deċiżjoni tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE tiegħu. Magħmul fi Brussell, Għall-Kumitat Konġunt taż-ŻEE Il-President Is-Segretarji tal-Kumitat Konġunt taż-ŻEE [1] ĠU L 305, 30.11.1994, p. 6. [2] ĠU L 1, 3.1.1994, p. 3. [3] ĠU L 298, 7.11.2008, p. 9. [4] ĠU L 298, 7.11.2008, p. 9. * [Ma huma indikati ebda rekwiżiti kostituzzjonali.] [Rekwiżiti kostituzzjonali indikati.]